钦定古今图书集成/明伦汇编/家范典/第013卷 > 《祭二先文》张九龄
## 钦定古今图书集成/明伦汇编/家范典/第013卷 > 《祭二先文》张九龄

维开元二十二年岁次乙亥，孤子九龄，谨遣弟某等，
谨以清酌脯醢庶羞之奠，敢昭告于先考先妣之灵。
九龄积罪，昊天天实降罚。严荫永远，慈颜重违。欲报
劬劳，终天何及。某夙承教诲，幸有所成。忝国宠灵，猥
当大任。圣上义存延赏，追赠所天。朝恩优渥，跪承摧
感。伏惟昭亮，享兹殊锡。今谨具赠太常卿、广州都督
告身并桂阳郡太夫人告身及玉带金章紫衣各一
副，伏惟尚飨。